14 Dibidio. Ka nako ya ga Jesu, babetli ba ne ba dirisa dithulusu tse di dirisiwang ka letsogo. Le fa go ntse jalo, gone jaanong babetli ba dirisa dithulusu tsa motlakase tse di jaaka dishaga, diboro, dilo tse di kokotelang le tse dingwe. Ka tsela e e tshwanang, le rona gompieno re na le dikgatiso gammogo le dibidio tse di kgatlhang tse re di bontshang batho. Go na le dibidio di le nnê mo lebokosong la rona la dithulusu, tsone ke: Ke Eng fa o Tshwanetse go Ithuta Baebele?, Thuto ya Baebele e Tshwarwa Jang?, Go Dirwang Kwa Holong ya Bogosi? le Basupi ba ga Jehofa ke Bomang? Re ka dirisa dibidio tse di tsayang metsotso e ka nna mebedi fa re kopana le motho lekgetlho la ntlha. Tse di telelenyana re ka di dirisa fa re dira maeto a go boela kgotsa fa re bua le batho ba ba nang le nako. Dibidio tseno di ka dira gore batho ba kgatlhegele go ithuta Baebele le go ya dipokanong tsa rona.